કોઈ પણ ક્ષેત્રમાં દુષ્ટ તત્વોની સંખ્યા સાવ ઓછી જ હોય છે. જાહેર રસ્તા પર દાદગીરી કરનારા તો માત્ર બે-ચાર જ હોય છે અને ત્યાંથી પસાર થનારા લોકો હજારો હોય છે. આખા ગામમાં માથાભારે માણસો તો પાંચ-સાત જ હોય છે અને ગામની વસ્તી પાંચ હજાર હોય છે. ટ્રેનમાં ભ્રષ્ટાચાર કરનાર ટિકિટચેકર એક જ હોય છે, પ્રવાસીઓ સેંકડો હોય છે. છતાં દરેક વખતે દુષ્ટો કેમ ફાવી જાય છે? સેંકડો-હજારો લોકો ભેગા થઈને પેલા બે-પાંચ જણની ચટણી કેમ નથી કરી શકતા? એનાં મુખ્ય બે જ કારણો છે : એક તો આપણામાં રાષ્ટ્રભક્તિ નથી અને બીજું આપણામાં સંપ નથી. દુષ્ટોને આ વાતનો ભરોસો છે. આપણી કાયરતા જ તો દુષ્ટોની સૌથી મોટી તાકાત છે? દેશની સામે આતંકવાદ કરતાં પણ વિકરાળ પ્રfન તો ભ્રષ્ટાચારનો છે અને એના માટે પણ આ જ બે કારણો જવાબદાર છે.